Аекономикатә политика ахырхарҭа хадақәа ралкааразы, аԥыжәара ззутәу ажәалагалақәа рзы иаԥҵоу аусутә гәыԥ аилатәара мҩаԥысит жәабран 26 рзы, Аԥсны ахада ихаҭыԥуаҩ Бадра Гәынба ихантәаҩрала.
"Аекономика ԥхьаҟа ицарц азы Аԥсны ахада иҟны ахеилак еиҿыркааит. Уи ус дууп, иадгылазгьы маҷӡам. Аԥхьа иргыланы программак аҳасабала ас еиԥш аус еиҿызкааз 2000 шықәсазы аҵарауаҩ Олег Шамба иоуп... анаҩс Сергеи Уасил-иԥа Багаԥшь аконцепциа еиҿышәкаа ҳәа иҳадиҵеит. Беслан Бараҭелиа инапхгарала еиҿаҳкааит уи 2005 шықәсазы. Уи ашьҭахь 2014 шықәсазы аҳәынҭқарра ахада иҳадиҵеит астратегиа аҟаҵара. Уи Олег Дамениа напхгара зиҭоз ацентр аҟны еиҿкаан, аус адызулоз 90 процент рҟынӡа ауниверситет аусзуҩцәа ракәын. Абри зхысҳәаауа, усҟан иҳадаҳкылоз адокумент дуқәа реиԥш ҩаԥхьа иаҳмыхьааит. Москвагьы еиҿыркаахьан 25 шьаҿа аекономика аҿиаразы. Арҭ зегьы бзиоуп, аха ҩаԥхьа иаҳмыхьааит ҳәа зысҳәо, еиҿаҳкаауеит, иҟаҳҵоит, анагӡара роуӡом", - иҳәеит Шьалашьаа.
Иара убасгьы игәаанагара иҳәеит еиҭамҵуа амал аҭира, анефт аҵхра рызҵаарақәа рыла аекономика аҿиаразы игәаанагара.
Шәазыӡырҩы аудио.
Аԥсны атәылауаа COVID-19 хызҽуа алаҵа "Спутник V" рзыҟаҵара иалагоит лаҵара 12 рзы.
"Аԥсны араионқәа зегьы рҿы ахәышәтәырҭақәа рхыбрақәа рҿы ауадақәа аартуп алаҵа ахьыҟарҵо. Аҟәа ус еиԥш хыџьара иҟоуп. Ақалақьтәи ахәышәтәырҭаҟны алаҵа ҟарҵоит уа аус зуа амедицина аусзуҩцәа рзы мацара, 300-ҩык рҟынӡа ыҟоуп. Ареспубликатә хәышәтәырҭаҟынгьы раԥхьа авакцина роуеит амедицинатә усзуҩцәа. Насгьы иҟоуп иаҳа ихадоу ҳәа иԥхьаӡоу ақалақьтә поликлиника. Уа ашьыжь аусзуҩцәа ирзыҟарҵоит алаҵа, нас ақалақьуаа, авакцина аҟаҵара зыхәҭоу рзы иҟаҵахоит. Амедицина аусзуҩцәа рышьҭахь алаҵа рзыҟаҵахоит ажәлар рҟны аус зуа: арҵаҩцәа, ауаа рацәа ныҟәызго амашьына аныҟәцаҩцәа уҳәа егьырҭ… Алаҵа ахьыҟарҵо апунктқәа рҟны аҳақьымцәа ауаа иразҵаалоит ргәабзиара шыҟоу, игәарҭоит, изԥырхагахар ҟало ҳәа ззырԥхьаӡо ирыларҵаӡом", - иҳәеит Ҩардан.
Аԥсны агәабзиарахьчара аминистр ихаҭыԥуаҩ игәаанагарала, макьаназы алаҵаҟаҵаразы агәацԥыҳәара аазырԥшуа атәылауаа раасҭа, изҭахым еиҳауп.
"Изҭаху ыҟоуп, даара изҭаху, аха изҭахым иаҳа ирацәоушәа сгәы иабоит. Ҳаԥшып ишыҟало. Насгьы ари хатәгәаԥхарала ауп акәымзар, иҟауҵароуп ҳәа аӡәгьы идцалара азин ыҟам", - азгәеиҭеит Ҩардан.
Шәазыӡырҩы аудио.
Иара убас шәаԥхьар ҟалоит:
"…Аизара ыҟан, уаа 60-ҩык анхацәа алахәын. Аҳәынҭқарра ахада ихьӡала, апарламент ахьӡала, ауаҩы изинқәа зыхьчо лыхьӡала ақьаадқәа ҳашьҭит ара инхо ауаа рыхьӡ зҳәо ашәҟәқәа рырҭарц. Макьана иҟало ҳаздыруам, ҩымчыбжьаҟа ҵоит. Ҳзыҳәо - анхаразы ашәҟәы рырҭарц ауп. Азакәан ус еиԥш ианыҟарҵоз Гали Тҟәарчали инхо рыда егьырҭ араионқәа рҟны инхо аҵанакӡом. Ириашатәуп уи, аха ишыҟало сыздыруам…Ара инхо иҟоуп Қырҭтәыла иатәылауаау, иатәылауаам, ажәытә ҳаибашьра ҟалаанӡа ирымаз апаспортқәа роуп, уаҳа акгьы змам ыҟоуп", - иҳәеит Џьонуа.
Иара иазгәеиҭеит Кәыдрытәи аҩхааҟны инхо рхыԥхьаӡара есышықәса аҽшаԥсахуа, шықәсык ҩба-хԥа ҭаацәа ықәҵны Қырҭтәылаҟа ишцо.
Шәазыӡырҩы аудио.
АҞӘА, лаҵара 12 - Sputnik, Асмаҭ Ҵәыџьԥҳа. Гәылрыԥшьтәи араионтә ӡбарҭа аӡбаҩ Игор Агәмаа Ахра Аҩӡба иҳәарала аус аҽа хьчаҩык иадгалара дақәшаҳаҭхеит.
Уаанӡа Ахра Аҩӡба иус ахәаԥшра урыстәылатәи адукат Сергеи Белиак иалахәхаразы азыҳәа ҟаиҵеит. Аӡбамҭа адкыларазы аӡбаҩцәа аилацәажәаратә уадахь инеиит.
Уаанӡа Ахра Аҩӡба иинтересқәа лыхьчон адукат Инга Габилаиаԥҳа.
Гәылрыԥшьтәи араионтә ӡбарҭаҿы Ахра Аҩӡбеи иара идгылаҩцәеи рус азы аилатәара хацдыркит. Дара ахара рыдҵоуп абџьари аџьаԥҳани закәаншьаҭа рымамкәа раахәара, рыҵәахра, рымҩангара, рныҟәгара ахьымҩаԥигоз азы.
Ари аҩыза аумҭазы ахәҭаҷ иазыԥхьагәанаҭоит ҩышықәса инаркны фышықәсанӡа ҭакрала ахыгара.